સ્ટીવન સ્પીલબર્ગની જેમ માર્ટિન સ્કોર્સિસની વય પણ દાદાની થઇ ગઇ છે. 7પ વર્ષના જાંબાઝ દિગ્દર્શકની હથોટી ખૂબ અનોખી છે. તેની ફિલ્મો એટલે ક્રિમિનોલોજીનું માસ્ટરક્રાફટ. ગેંગવોર પર ફિલ્મ બનાવવાનું માર્ટિન સ્કોર્સિસે શીખવ્યું તેમ કહીએ તો પણ ખોટું નથી. હિંસાથી ભરપૂર હોય છે પણ ફિલ્મનું નિદાન સચોટ હોય છે. માર્ટિન સ્કોર્સિસ અનેક ફિલ્મકારોના પ્રણેતા અને પથદર્શક છે. તેમની ફિલ્મો જોઇને ઘણા દિગ્દર્શક બન્યા છે. અનેક લેન્ડમાર્ક ફિલ્મોના જનક માર્ટિનને ફિલ્મ ‘ધ ડિપાર્ટેડ’ માટે બેસ્ટ ડિરેક્ટરનો ઓસ્કર મળ્યો હતો.